## Odluka o izmjenama i dopunama Odluke o osnivanju i zadaćama Odbora za obnovu Osječke Tvrđe

### NN 33/1995 (19.5.1995.), Odluka o izmjenama i dopunama Odluke o osnivanju i zadaćama Odbora za obnovu Osječke Tvrđe

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine" br. 41/90, 8/91, 14/91, 53A/91, 9/92, 55/92 i 29/94), Vlada
Republike Hrvatske je na sjednici održanoj 11. svibnja 1995. godine donijela

## ODLUKU

### O IZMJENAMA I DOPUNAMA ODLUKE O OSNIVANJU I ZADAĆAMA ODBORA ZA OBNOVU OSJEČKE TVRĐE

I.

U Odluci o osnivanju i zadaćama Odbora za obnovu Osječke Tvrđe ("Narodne
novine" broj 34/94), točka II. mijenja se i glasi:

Odbor za obnovu čine ministar razvitka i obnove, kao predsjednik Odbora,
te članovi:

- ministar financija,

- ministar kulture,

- ministar prostornog uređenja, gradteljstva i stanovanja,

- ministar znanosti i tehnologije,

- ravnatelj Državne uprave za zaštitu kulturne i prirodne baštine,

- stalni predstavnik Republike Hrvatske pri organizaciji Ujedinjenih
Naroda za prosvjetu, znanost i kulturu UNESCO-a,

- predsjednik Odbora izvršnih direktora Hrvatske kreditne banke za obnovu,

- župan Županije Osječko-Baranjske,

- gradonačelnik Grada Osijeka,

- rektor Sveučilišta u Osijeku,

- predsjednik Stručnog vijeća za obnovu Osječke Tvrđe.

-pročelnik povjerenstva Državne uprave za zaštitu kulturne i prirodne
baštine u Osijeku."

II.

U točki III., stavku 1. alineja 1. mijenja se i glasi: "- na prijedlog
Stručnog vijeća donosi dugoročni program, te srednjoročne i godišnje planove
i programe obnove i revitalizacije Osječke Tvrđe",

U stavku 1. iza 2 alineje dodaje se nova alineja koja glasi:

" - raspravlja i odlućuje o spornim pitanjima u provedbi planova
i programa zaštite, konzervacije, revitalizacije i obnove Osječke Tvrđe;"

U stavku 1. alineja 3., koja postaje alineja 4., mijenja se i glasi:

"- donosi okvirne zajedničke financijske planove obnove Osječke
Tvrđe s posebno iskazanim obvezama sudionika utvrđenih ovom Odlukom, te
ostalih pridruženih sudionika obnove;"

Dosadašnje alineje 4., 5. i 6. postaju alineje 5., 6. i 7.

III

Iza točke III. dodaje se nova točka, kao točka IV., koja glasi:

"IV.

Grad Osijek, Županija Osječko-baranjska. Sveučilište u Osijeku i Državna
uprava za zaštitu kulturne i prirodne baštine, kao glavni sudionici obnove
Osječke Tvrđe, sporazumjet će se o međusobnim pravima i obvezama u donošenju
i provedbi programa obnove i revitalizacije TVrđe."

Točke IV., V., VI., VII. i VIII. postaju točke V., VI., VII, VIII. i
IX.

IV.

U točki IV. riječi "Zavod za zaštitu spomenika kulture Ministarstva
kulture i prosvjete" mijenjaju se i glase: "Državna uprava za
zaštitu kulturne i prirodne baštine".

V.

U točki V. riječi "Ministarstvu kulture i prosvjete" mijenjaju
se i glase: "Državnoj upravi za zaštitu kulturne i prirodne baštine".

VI.

U točki VII. riječi "Ministar kulture i prosvjete imenovat će stručno-izvršnki
koordinaciju" mijenjaju se i glase: "Ravnatelj Državne uprave
za zaštitu kulturne i prirodne baštine imenovat će Stručno vijeće".

VII.

Ova Odluka stupa na snagu danom objave u "Narodnim novinama".

Klasa: 612-08/94-01/02

Urbroj: 5030104-95-1

Zagreb, 11. svibnja 1995.

Predsjednik

**Nikica Valentić**, v. r.

Odluka, NN 33/1995-664
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)